Up-343/05
Natisni
Opravilna št.:
Up-343/05
Datum odločitve:
8. 3. 2007
ECLI:
ECLI:SI:USRS:2007:Up.343.05
Akt:
Ustavna pritožba zoper sklep Višjega sodišča v Mariboru št. I Cpg 413/2004 z dne 20. 1. 2005 v zvezi s sklepom Okrožnega sodišča v Murski Soboti št. St 42/2004 z dne 26. 11. 2004
Izrek:
Ustavna pritožba zoper sklep Višjega sodišča v Mariboru št. I Cpg 413/2004 z dne 20. 1. 2005 v zvezi s sklepom Okrožnega sodišča v Murski Soboti št. St 42/2004 z dne 26. 11. 2004 se zavrže.
Evidenčni stavek:
Ustavna pritožba zoper sklep pritožbenega sodišča ni dovoljena, saj po odločitvi Vrhovnega sodišča izpodbijani sklep Višjega sodišča ne more biti več (samostojen) predmet izpodbijanja z ustavno pritožbo. Ustavno sodišče izpodbijanega sklepa pritožbenega sodišča namreč ne bi moglo razveljaviti, če obenem ne bi razveljavilo tudi sklepa Vrhovnega sodišča.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
18. 4. 2005
Vrsta odločitve:
sklep
Vrsta rešitve:
zavrženje
Dokument:
US27222
Dokument v PDF obliki:
Up-343-05.pdf
114 KB
Prenesite datoteko
Up-343/05-12
8. 3. 2007
SKLEP
Ustavno sodišče je v postopku za preizkus ustavne pritožbe družbe A. A., d. d., Ž. Ž., ki jo zastopa Odvetniška družba B. in partnerji, o. p., d. n. o., Z., na seji senata 20. februarja 2007 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Mariboru št. I Cpg 413/2004 z dne 20. 1. 2005 v zvezi s sklepom Okrožnega sodišča v Murski Soboti št. St 42/2004 z dne 26. 11. 2004 se zavrže.
Obrazložitev
1. Ustavna pritožnica je kot upnica priglasila svoje terjatve v postopku prisilne poravnave nad dolžnico in predlagala ustavitev postopka. Prvostopenjsko sodišče je s sklepom prisilno poravnavo potrdilo. Pritožnica se je zoper navedeni sklep pritožila, Višje sodišče pa je njeno pritožbo zavrnilo. Vrhovno državno tožilstvo je nato vložilo zahtevo za varstvo zakonitosti.
2. Ustavno sodišče je pritožnico in Vrhovno sodišče obvestilo, da do odločitve Vrhovnega sodišča ne bo odločalo, pritožnico pa pri tem opozorilo, da po odločitvi Vrhovnega sodišča sodba Višjega sodišča praviloma ne more biti več predmet samostojnega odločanja in da ustavno pritožbo zoper odločitev o zahtevi za varstvo zakonitosti lahko vloži v roku šestdeset dni po prejemu navedene odločitve.
3. Vrhovno sodišče je zahtevo za varstvo zakonitosti s sklepom št. III Ips 59/2005 z dne 28. 3. 2006  zavrnilo, tega sklepa pa pritožnica z ustavno pritožbo ni izpodbijala, pač pa Ustavno sodišče zgolj obvestila, da vztraja pri že vloženi ustavni pritožbi zoper sklep pritožbenega sodišča. Ustavna pritožba zoper sklep pritožbenega sodišča ni dovoljena, saj po odločitvi Vrhovnega sodišča izpodbijani sklep Višjega sodišča ne more biti več (samostojen) predmet izpodbijanja z ustavno pritožbo. Ustavno sodišče izpodbijanega sklepa pritožbenega sodišča namreč ne bi moglo razveljaviti, če obenem ne bi razveljavilo tudi sklepa Vrhovnega sodišča.[1] Ker ustavna pritožba zoper sodbo Višjega sodišča ni dopustna, jo je Ustavno sodišče zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena Zakona o Ustavnem sodišču (v nadaljevanju ZUstS) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić
Opomba:
[1]Tako Ustavno sodišče v odločbi št. Up-395/00 z dne 20. 2. 2003 (Uradni list RS, št. 26/03 in OdlUS XII, 50).